הנני כאן
אני הולך אלייך כל ימי; אני הולך אלייך מסונוור; האבנים פוצעות את כפותי; אבל אני איני מרגיש דבר.; אני חוזר מארץ לא זרועה; מושיט ידי ללטוף את שיערך; הנני כאן, אך כמו יונה פצועה; אני נופל תמיד מול שערך.; הנני כאן, כמו ציפורים חגות; הנני כאן, מביט מן הגגות; הנני כאן, כמו אבן בגדר,; כמו סלע, כמו באר; אני האיש אשר תמיד חוזר, חוזר.; אני חוזר מאלף גילגולים; אני נזיר, בן מלך וקבצן; ובלילות בבכות השועלים; אני חולם וער בך בו בזמן.; אני רואה אותך הרחוקה; כמו נסיכה שבויה במגדלים; בין סורגים יושבת ומחכה; אלוהים, האלוהים גדולים.; הנני כאן...; ואת חיכית, כמו האבנים; וכמו הבור, להלך במדבר; זריחות רכות נשקו אותך פנים; שקיעות כבדות נשקו אותך צוואר.; כך ראיתיך יושבת ומצפה; ובעינייך אור ועצב רב; כך לקחתיך איתי אל החופה; את היחפה עם כתר של זהב.; הנני כאן...; 